Diari Oficial de la Generalitat Valenciana


Sumari del DOGV 3467, del 06-04-1999 (1999/2494)

RESOLUCIÓ d’11 de març de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Protocol 1998 Addicional al Conveni de col·laboració subscrit el 18 de desembre de 1997, entre el Ministeri de Treball i Afers Socials i la Comunitat Valenciana, per a la realització de projectes del Pla d’Acció Integral per a Persones amb Discapacitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3467

Data del DOGV
:   06-04-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/2494


Data del document
:   11-03-1999

Organisme emissor
:   Conselleria de Presidència

Tipus de document
:   Resolució

Descriptors 

:   * administració central
    * cooperació administrativa
    * discapacitat
    * servei social

RESOLUCIÓ d'11 de març de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Protocol 1998 Addicional al Conveni de col·laboració subscrit el 18 de desembre de 1997, entre el Ministeri de Treball i Afers Socials i la Comunitat Valenciana, per a la realització de projectes del Pla d'Acció Integral per a Persones amb Discapacitat. [1999/X2494]
  
Subscrit, després de la tramitació prèvia reglamentària, entre el Ministeri de Treball i Afers Socials i la Comunitat Valenciana, el 27 de novembre de 1998, el Protocol Addicional 1998 al Conveni de col·laboració subscrit el 18 de desembre de 1997, entre el Ministeri de Treball i Afers Socials i la Comunitat Valenciana, per a la realització de projectes del Pla d'Acció Integral per a Persones amb Discapacitat, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0189/99, i que figura com a annex d'aquesta resolució.
  
València, 11 de març de 1999.- La subsecretària del Secretariat del Govern i Relacions amb les Corts: Catalina Escuín Palop.
  
Protocol addicional 1998 al Conveni de Col·laboració subscrit el 18 de desembre de 1997, entre el Ministeri de Treball i Afers Socials i la Comunitat Valenciana, per a la realització de projectes del Pla d'Acció Integral per a Persones amb Discapacitat.
  
Madrid, 27 de novembre de 1998
  
Reunits
  
D'una banda, el ministre de Treball i Afers Socials, senyor Javier Arenas Bocanegra, nomenat per Reial Decret 762/96, de 5 de maig.
  
I, de l'altra, la senyora Marcela Miró Pérez, consellera de Benestar Social de la Comunitat Valenciana, per delegació conferida per l'article 2 del Decret 37/97, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i per l'article 35 de la Llei 5/83, de 30 de desembre, de Govern Valencià.
  
Les parts es reconeixen mútua capacitat per a obligar-se i convenir, i
  
Exposen
  
Primera
  
Que el Ministeri de Treball i Afers Socials i la Comunitat Valenciana van subscriure el dia 18 de desembre de 1997 el Conveni de Col·laboració per a la realització de programes del Pla d'Acció Integral per a Persones amb Discapacitat.
  
Segon
  
Que el Ministeri de Treball i Afers Social, en virtut de les competències que li atribueixen la Constitució i els reials decrets 758/96, de 5 de maig, i 1.888/96, de 2 d'agost; i la Comunitat Valenciana, de conformitat amb allò establit en la Llei Orgànica 5/82, d'1 de juliol, que aprova l'Estatut d'Autonomia, tenen competències en matèria d'acció social i serveis socials.
  
En la Llei 68/97, de 30 de desembre, de Pressupostos Generals de l'Estat per a 1998, i en la Llei 15/97, de 29 de desembre de 1997 (DOGV núm. 3.153, de 31 de desembre de 1997), de Pressupostos Generals de la Comunitat Valenciana, s'hi estableixen dotacions pressupostàries per a aquestes finalitats.
  
Tercer
  
Que el conveni esmentat establia en la clàusula sisena la pròrroga automàtica d'aquest per a convocatòries successives, sempre que no hi haguera denúncia expressa d'alguna de les parts.
  
Quart
  
Que, no obstant això, d'aquesta pròrroga automàtica s'exclouen les quantitats econòmiques indicades en la clàusula segona del citat conveni i els projectes especificats en l'annex I, els quals hauran de ser actualitzats tots els anys amb la finalitat d'ajustar-los als pressupostos presentats per les comunitats autònomes i a les previsions pressupostàries que s'hi establisquen.
  
Cinqué
  
Que de conformitat amb les comunitats autònomes en la Conferència Sectorial realitzada el dia 9 de febrer de 1998, el Govern, per Acord del Consell de Ministres del dia 13 de febrer de 1998, publicat en el Butlletí Oficial de l'Estat el dia 4 de març de 1998, va aprovar els criteris de distribució entre comunitats autònomes del crèdit pressupostari, amb una dotació de 500 milions de pessetes inclosos en l'aplicació 74.41.885J.754, per a programes del Pla d'Acció Integral per a Persones amb Discapacitat.
  
Sisé
  
Que una vegada realitzat, d'acord amb el procediment previst en el conveni esmentat més amunt, la determinació de les aportacions econòmiques de les parts corresponents a l'any 1998, procedeix instrumentar-les mitjançant aquest protocol addicional juntament amb la selecció de projectes realitzada per la Comunitat Valenciana i aprovada a l'efecte del finançament conjunt.
  
Per tot això, sobre la base de l'article 6 de la Llei 30/92, de 26 de novembre, i de la clàusula sisena del conveni de col·laboració per a la realització de projectes del Pla d'Acció Integral per a Persones amb Discapacitat subscrit el 18 de desembre de 1997, entre el Ministeri de Treball i Afers Socials i la Comunitat Valenciana, les parts acorden subscriure aquest protocol addicional que es regirà per les següents
  
Clàusules
  
Primera
  
L'administració general de l'Estat i la Comunitat Valenciana incorporen al conveni de col·laboració del dia 18 de desembre de 1997 els projectes seleccionats conjuntament per a l'execució durant l'exercici econòmic de 1998, els quals s'hi afegeixen mitjançant l'annex I.
  
La duració d'aquest protocol addicional, d'acord amb la clàusula sisena del citat conveni de col·laboració subscrit el 1997, s'estableix per a l'any 1998 i el seu corresponent exercici econòmic, ja que s'hi refereixen les dotacions pressupostàries que cada part designa per al finançament.
  
Segona
  
Que a càrrec de l'aplicació pressupostària 08.76.321L.377 Pla d'Acció Integral per a Persones amb Discapacitat, l'aportació econòmica del Ministeri de Treball i Afers Socials per a les finalitats d'aquest protocol és de 30.361.225 PTA.
  
La Comunitat Valenciana, les corporacions locals i les institucions, si és el cas, de conformitat amb els acords subscrits entres elles, es comprometen a assumir la corresponsabilitat en el finançament en una quantia no inferior al 50%, amb l'aportació de 73.614.892 PTA. La Comunitat Valenciana ha presentat el corresponent certificat de retenció de crèdit per la quantia de participació.
  
(Consignació pressupostària 40.57.52.2798.464.25.2).
  
Tercera
  
La dotació econòmica per a l'execució del conveni, dins de l'exercici econòmic 1998, és la que apareix desglossada per a cada comunitat autònoma en l'annex II.
  
I com a prova de conformitat, subscriuen aquest protocol addicional en duplicat exemplar al lloc i en la data indicats més amunt.
  
El ministre de Treball i Afers Socials, Javier Arenas Bocanegra.
  
La consellera de Benestar Social, Marcela Miró Pérez.